CELEX: 62008TN0012
Language: el
Date: 2008-01-04 00:00:00
Title: Υπόθεση T-12/08 P: Αίτηση αναιρέσεως που άσκησε στις 4 Ιανουαρίου 2008 ο Μ κατά της διατάξεως που εξέδωσε το Δικαστήριο Δημόσιας Διοίκησης στις 19 Οκτωβρίου 2007 στην υπόθεση F-23/07, Μ κατά ΕΜΕΑ

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/59
            
         Αίτηση αναιρέσεως που άσκησε στις 4 Ιανουαρίου 2008 ο Μ κατά της διατάξεως που εξέδωσε το Δικαστήριο Δημόσιας Διοίκησης στις 19 Οκτωβρίου 2007 στην υπόθεση F-23/07, Μ κατά ΕΜΕΑ
   (Υπόθεση T-12/08 P)
   (2008/C 64/95)
   Γλώσσα διαδικασίας: η γαλλική
   Διάδικοι
   
      Αναιρεσείων: Μ (Broxbourne, Ηνωμένο Βασίλειο) (εκπρόσωποι: S. Orlandi, A. Coolen, J.-N. Louis και Marchal, δικηγόροι)
   
      Αντίδικος κατ' αναίρεση: Ευρωπαϊκός Οργανισμός Φαρμάκων (ΕΜΕΑ)
   Αιτήματα του αναιρεσείοντος
   Ο αναιρεσείων ζητεί από το Πρωτοδικείο:
   
               —
            
            
               να αναιρέσει τη διάταξη του Δικαστηρίου Δημόσιας Διοίκησης της 19ης Οκτωβρίου 2007, στην υπόθεση F-23/07, M κατά Ευρωπαϊκού Οργανισμού Φαρμάκων·
            
         
               —
            
            
               να ακυρώσει την απόφαση του Οργανισμού της 25ης Οκτωβρίου 2006 καθόσον απορρίπτει την αίτηση της 8ης Αυγούστου 2006 περί συγκλήσεως της επιτροπής αναπηρίας·
            
         
               —
            
            
               να ακυρώσει την απόφαση του Οργανισμού περί απορρίψεως του αιτήματος καταβολής αποζημιώσεως·
            
         
               —
            
            
               να καταδικάσει τον καθού στα δικαστικά έξοδα των δυο βαθμών.
            
         Λόγοι αναιρέσεως και κύρια επιχειρήματα
   Με την αίτηση αναιρέσεως, ο αναιρεσείων ζητεί την αναίρεση της διατάξεως του Δικαστηρίου Δημόσιας Διοίκησης η οποία απορρίπτει ως απαράδεκτη την προσφυγή με αίτημα την ακύρωση της αποφάσεως της 25ης Οκτωβρίου 2006, με την οποία ο Ευρωπαϊκός Οργανισμός Φαρμάκων απέρριψε την αίτησή του περί συστάσεως επιτροπής αναπηρίας, καθώς και της αποφάσεως της 31ης Ιανουαρίου 2007 με την οποία απορρίφθηκε το αίτημά του περί καταβολής αποζημιώσεως.
   Προς στήριξη της αιτήσεως αναιρέσεως, ο αναιρεσείων προβάλλει έναν και μοναδικό λόγο αντλούμενο από παραβίαση του κοινοτικού δικαίου εκ μέρους του Δικαστηρίου Δημόσιας Διοίκησης. Ισχυρίζεται ότι το Δικαστήριο ΔΔ υπέπεσε σε πλάνη περί την ερμηνεία όσον αφορά το περιεχόμενο της προσφυγής του στον πρώτο βαθμό και, κατά συνέπεια, απεφάνθη ultra petita. Ισχυρίζεται, επίσης, ότι το Δικαστήριο ΔΔ παρέβη, περαιτέρω, το άρθρο 33, παράγραφοι 1 και 2, του ΚΛΠ.